Willie Cauley-Stein
Vilis Kolis-Steinas (angl. Willie Cauley-Stein, g. 1993 m. rugpjūčio 18 d.) – JAV krepšininkas, paskutinį kartą žaidęs NBA lygoje besivaržančioje Hiustono „Rockets“ komandoje. Žaidė koledžo krepšinį Kentukio „Wildcats“ komandoje. 2015 m. NBA naujokų biržoje Kolį-Steiną šeštuoju šaukimu pasirinko Sakramento „Kings“. 2019 m. liepos 8 d. krepšininkas pasirašė sutartį su „Golden State Warriors“. 2020 m. sausio 25 d. buvo išmainytas į Dalaso „Mavericks“ už 2020 m. antrojo rato šaukimą. 2022 m. vasario 24 d. Kolis-Steinas pasirašė 10 dienų sutartį su Filadelfijos „76ers“, tačiau kovo 3 d. buvo atleistas. 2022 m. spalio 9 d. žaidėjas pasirašė sutartį su Hiustono „Rockets“, tačiau pasirodė tik komandos G lygos filiale Rio Grandė slėnio „Vipers“.